行路難二十篇（幷序） 第七章明般若無諍
作者：傅翕
朝代：唐

paragraphs: 君不見般若真源本常淨，生死根際自虛微。
即此生死真般若，離斯外覓反相違。
心若分別於生死，諸苦毒難竟相追。
今若事之爲功匠，虛妄顛倒不能歸。
而此但假空言語，淨穢兩邊俱不依。
無心捨離於生死，涅槃無心即生死，生死無心般若暉。
般若無心明照用，無照無用斷言辭。
亦復不欲有諸見，即是法王無上醫。
善解於此無心藥，三有諸病盡能治。
行路難，路難遣之而復遣。
識此遣性本來空，無心終是摩訶衍。